laion/Wikipedia-Exotic huggingface dataset:
מוזיקה & מדיה

מוזיקה & מדיה (באנגלית: Music & Media) היה מגזין פאן-אירופאי לרדיו, מוזיקה ובידור. הוא פורסם לראשונה בשנת 1984 כ-Eurotipsheet, אך בשנת 1986 שונה שמו למוזיקה & מדיה (Music & Media). הוא היה מבוסס במקור באמסטרדם, אך מאוחר יותר עבר ללונדון. המגזין התמקד במיוחד ברדיו, טלוויזיה, מוזיקה, מצעדים ותחומי בילוי נלווים כגון פסטיבלי מוזיקה ואירועים. מוזיקה & מדיה נסגר באוגוסט 2003. מגזין מוזיקה & מדיה היה מגזין בת של מגזין בילבורד. מצעד 100 האלבומים האירופאיים (מכירות) מצעד 100 הסינגלים האירופאיים החמים (מכירות) מצעד האיירפליי האירופאי (טופ 50; איירפליי) (נקרא בעבר אירופה היט רדיו טופ 40) אירופה בורדר בריקרס (נתוני איירפליי של שירים אירופאיים שזכו להצלחה במדינת המקור שלהם) Nielsen Business Media Inc, "Music & Media in Partnership with Billboard". (באנגלית) Nielsen Business Media Inc, "Music & Media Restructures Staff with Big Plans for '99", 1998-12-19. (באנגלית) "Billboard sister magazine Music & Media is to close on Thursday after the publication of its August 2 issue" CHART BEAT CHAT, Billboard (באנגלית) "Stavenes-Dove Dies Aged 31"
הר ג'קסון

האם התכוונתם ל... אנטארקטיקה הר ג'קסון (ארץ פאלמר) – הר בדרום חצי האי האנטארקטי, בארץ פאלמר, שבאנטארקטיקה. פסגת ג'קסון (ארץ המלכה אליזבת) – הר בהרי פנסקולה, בארץ המלכה אליזבת שבאנטארקטיקה. אוסטרליה הר ג'קסון (אוסטרליה המערבית) – הר בפלך יילגארן במדינת אוסטרליה המערבית, שבאוסטרליה ארצות הברית הר ג'קסון (אורגון) – הר במדינת אורגון, שבארצות הברית הר ג'קסון (ניו המפשיר) – הר במדינת ניו המפשיר, שבארצות הברית הר ג'קסון (מונטנה, פלטהד) – הר בשטח הפארק הלאומי גליישר, עלה גבול בין מחוז פלטהד ומחוז גליישר שבמדינת מונטנה, שבארצות הברית הר ג'קסון (מונטנה, מדיסון) – הר במחוז מדיסון שבמדינת מונטנה, שבארצות הברית הר ג'קסון (ויומינג) – הר במדינת ויומינג, שבארצות הברית הר ג'קסון (קולורדו) – הר במדינת קולורדו, שבארצות הברית הרי ג'קסון – רכס הרים במדינת נבדה, שבארצות הברית פסגת ג'קסון
Lalisa

Lalisa (מעוצב: LALISA; בעברית: לאליסה) הוא אלבום הסינגל הראשון של זמרת הקיי-פופ התאילנדית ליסה. אלבום הסינגל יצא לאור ב-10 בספטמבר 2021, על ידי חברות התקליטים ואינטרסקופ רקורדס ו-YG אנטרטיינמנט. מתוך אלבום הסינגל יצא הסינגל המוביל "Lalisa". ב-2 ביוני 2020 הודיעה חברת התקליטים YG אנטרטיינמנט כי רוזה תוציא את אלבום הסינגל הראשון שלה בשנת 2020, לאחר שהוציאה כחלק מבלאקפינק את אלבום הבכורה שלה בשפה הקוריאנית, The Album. ב-30 בדצמבר 2020, בריאיון עם Osen, נחשף כי הצילומים לקליפ הבכורה שלה יחלו באמצע ינואר 2021. ב-25 בינואר 2021 הועלה לערוץ היוטיוב הרשמי של בלאקפינק טיזר בן 34 שניות ששמו "בקרוב בקרוב", אשר הציג את רוזה שרה שיר שטרם יצא לאור. רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018. לאחר שרוזה וג'ני הוציאו את אלבומי הסינגל שלהן, הוחלט כי ליסה תהיה הבאה בתור וב-22 באוגוסט 2021 פרסמה ליסה פוסט רשמי אודות אלבום סינגל חדש שהיא הולכת להוציא. ב-27 באוגוסט נחשף שלסינגל המוביל מתוך אלבום הסינגל ייקראו "Lalisa", על שמה. אלבום הסינגל, Lalisa, כלל גם את שיר הנושא מתוכו וגם את השיר "Money". מידע על האלבום Lalisa באתר MusicBrainz מידע על האלבום Lalisa באתר AllMusic האלבום Lalisa באתר יוטיוב LALISA - Single by LISA (באנגלית אמריקאית), נבדק ב-2021-09-19 YG SELECT, YG SELECT (בקוריאנית) LALISA【CD MAXI】 | LISA from BLACKPINK | UNIVERSAL MUSIC STORE, UM (ביפנית) LALISA【CD MAXI】 | LISA from BLACKPINK | UNIVERSAL MUSIC STORE, UM (ביפנית) LISA - 'LALISA' M/V, נבדק ב-2021-09-19 [공식입장 YG 블랙핑크, 로제·리사·지수 솔로곡 낸다…9월 정규앨범 이후 순차 발표], mydaily.co.kr, ‏2020-06-01 Y. G. Ent, YG, “ROSÉ·LISA·JISOO Will Release Solo Tracks… Will Start Releasing in Sequential Order After the Release of BLACKPINK’s Full-Length Album in September”, YG LIFE (באנגלית אמריקאית) [단독 블랙핑크 로제, 드디어 솔로출격..1월중순 뮤비 촬영 ‘콘서트+앨범준비 열일’], n.news.naver.com (בקוריאנית) Blackpink's Rosé Teases Her Solo Music Ahead of Their Livestream Concert, Billboard (באנגלית) BLACKPINK’s Rosé to drop debut solo album next week | NME, NME | Music, Film, TV, Gaming & Pop Culture News, ‏2021-03-02 (באנגלית בריטית) BLACKPINK's Rosé Reveals Solo Debut Release Date, Title & First Single, Billboard (באנגלית) QQ音乐-千万正版音乐海量无损曲库新歌热歌天天畅听的高品质音乐平台！, y.qq.com LISA首张个人专辑上线, zhuanjistatic.kugou.com * "LALISA GOLD BOX SET". BLACKPINK | SHOP. Universal Music Group. נבדק ב-12 בספטמבר 2021. {{cite web}}: (עזרה) "LALISA BLACK BOX SET". BLACKPINK | SHOP. Universal Music Group. נבדק ב-12 בספטמבר 2021. {{cite web}}: (עזרה) "LISA FIRST SINGLE VINYL LP LALISA [LIMITED EDITION]" (בקוריאנית). YG. נבדק ב-10 בספטמבר 2021 – via YG SELECT. {{cite web}}: (עזרה)
בייג'ינג דאקס

בייג'ינג שוגאנג דאקס (בסינית מפושטת: 北京首钢鸭俱乐部篮球队) היא קבוצת כדורסל מהעיר בייג'ינג שבסין, המשחקת בליגת ה-CBA. מאז הצטרפותה ל-CBA, בשנת 1995, זכתה בייג'ינג בשלוש אליפויות – בעונות 2012, 2014 ו-2015. הקבוצה הוקמה בשנת 1956 בשם "קבוצת הכדורסל של בייג'ינג", והתחרתה ב"ליגת ה-NBL" המקומית. בשנת 1988 קיבלה חסות מסחרית מחברת הפלדה שוגאנג, ומאז נקראת הקבוצה בשמה הנוכחי "בייג'ינג שוגאנג דאקס". בשנת 1995 הצטרפו הדאקס לליגת ה-CBA, לקראת עונת הבכורה של הליגה. במהלך 16 עונותיה הראשונות בליגה העפילה בייג'ינג חמש פעמים למעמד חצי הגמר (בעונות 1996, 1998, 2001, 2003 ו-2006), אולם לא מעבר לכך. בתקופה זו בלט בקבוצה הסנטר הסיני-מונגולי מנגקה בטיר. בעונת 2011/2012 הובילו את הקבוצה השחקנים האמריקאים סטפון מרבורי ורנדולף מוריס לזכייתה הראשונה באליפות ה-CBA, לאחר שגברה על גואנגדונג סאות'רן טייגרס (4–1) בסדרת הגמר. בעונות 2014 ו-2015 זכו הדאקס בשתי אליפויות נוספות, בעוד מוריס ומרבורי זוכים בתואר ה-MVP של סדרת הגמר, בהתאמה. לאורך השנים שיחקו בקבוצה שחקנים אמריקאים רבים, מלבד מרבורי, אשר הצטיינו בעברם בליגת ה-NBA, בהם סטיב פרנסיס, דמיאן וילקינס, מרכוס ת'ורנטון, אפיי יודו, ג'ורדן מקריי וג'רמי לין. בטיר מודיע על פרישה ממשחק, באתר chinadaily.com,‏ 12 באוגוסט 2015 מרבורי מוביל את בייג'ינג לזכייה באליפות ה-CBA, באתר ESPN,‏ 30 במרץ 2012 ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
מתיאס יאייסלה

מתיאס יאייסלה (בגרמנית: Matthias Jaissle; נולד ב-5 באפריל 1988 בנורטינגן שבגרמניה המערבית) הוא כדורגלן עבר גרמני ומאמן. יאייסלה גדל במחלקת הנוער של שטוטגרט, ושיחק במשך שבע עונות לסירוגין בקבוצה הבוגרת של הופנהיים, בה ערך 60 הופעות ליגה, ובקבוצת המילואים של המועדון. הוא העפיל יחד עם המועדון לבונדסליגה השנייה בתום עונת 2006/2007, ולבונדסליגה בתום עונת 2007/2008. יאייסלה סבל מפציעה בברכו ולאחר ניסיונות קאמבק לא מוצלחים בשנים 2011–2013 הוא לבסוף הודיע על פרישה בתחילת 2014. בשנת 2014 החל יאייסלה לאמן את הקבוצה עד גיל 17 של ר.ב. לייפציג, וב-3 באפריל 2017 מונה לעוזר המאמן בברונדבי מליגת העל הדנית. ב-1 ביוני 2019 הוא עזב את ברונדבי, ומספר שבועות לאחר מכן מונה למאמן רד בול זלצבורג עד גיל 18. ב-4 בינואר 2021 מונה יאייסלה למאמן ליפרינג מהבונדסליגה האוסטרית השנייה, קבוצת המילואים של רד בול זלצבורג, וסיים עמה את העונה במקום השני. לקראת עונת 2021/2022 מונה יאייסלה למאמן הראשי של רד בול זלצבורג. מדיה וקבצים בנושא מתיאס יאייסלה בוויקישיתוף מתיאס יאייסלה, באתר Transfermarkt מתיאס יאייסלה, באתר Fussballdaten.de (בגרמנית) מתיאס יאייסלה, באתר Soccerway מתיאס יאייסלה, באתר WorldFootball.net מתיאס יאייסלה, באתר FootballDatabase.eu פרופיל המאמן, באתר Transfermarkt TSCHÜSS U17! RB-CO-TRAINER JAISSLE VERLÄSST LEIPZIG באתר Tag 24, ‏ 3 באפריל 2017 (באנגלית) Ebbe Sand: Et svært farvel til Jaissle באתר הרשמי של ברונדבי, 1 ביוני 2019 (בדנית) Tidligere BIF-assistent har fået job i Salzburg באתר Bold, ‏ 20 ביולי 2019 (בדנית) Deutscher übernimmt den FC Liefering באתר Laola1, ‏ 4 בינואר 2021 (בגרמנית)
פרנסיסקו מונטרו

פרנסיסקו חאבייר מונטרו רוביו (בספרדית: Francisco Javier Montero Rubio; נולד ב-14 בינואר 1999 בסביליה שבספרד) הוא כדורגלן ספרדי המשחק בעמדת הבלם בקבוצת בשיקטש מליגת העל הטורקית. מונטרו נולד בסביליה שבספרד והחל לשחק במחלקת הנוער של המועדון המקומי נרביון, ובשנת 2014 עבר למחלקת הנוער של אתלטיקו מדריד. בשנת 2018 זומן לראשונה לסגל הקבוצה הראשונה של המועדון על-ידי המאמן דייגו סימאונה. ב-23 בספטמבר 2018 שיחק מונטרו לראשונה בקבוצת המילואים של המועדון, במשחק במסגרת הליגה הספרדית השלישית. ב-30 באוקטובר שיחק מונטרו לראשונה בקבוצה הראשונה של המועדון, במשחק במסגרת שלב שמינית הגמר של גביע המלך הספרדי. ב-6 בנובמבר הוא ערך את הופעת הבכורה שלו בליגת האלופות, כשהחליף את חוסה מריה חימנס הפצוע בניצחון 0–2 על בורוסיה דורטמונד במסגרת שלב הבתים לעונת 2018/2019. ב-10 בנובמבר ערך את הופעת הבכורה שלו בלה ליגה, בניצחון 2–3 על אתלטיק בילבאו. בסף הכל ערך מונטרו תשע הופעות ליגה בעונת 2018/2019. ב-2 בספטמבר 2019 חידש מונטרו את חוזהו במועדון עד לשנת 2014, והושאל לדפורטיבו לה קורוניה מהליגה הספרדית השנייה למשך עונה. ב-7 בספטמבר ערך את הופעת הבכורה שלו במועדון, בהפסד 0–1 לאלבסטה במסגרת המחזור הרביעי בליגה לעונת 2019/2020. הוא ערך 30 הופעות ליגה במדי המועדון במשך תקופת ההשאלה, בסופה ירדה דפורטיבו לה קורוניה לליגה הספרדית השלישית. ב-2 בספטמבר 2020 הושאל מונטרו לבשיקטש מליגת העל הטורקית למשך עונה. ב-24 בספטמבר הוא ערך את הופעת הבכורה שלו במועדון, בהפסד לריו אבה בדו-קרב בעיטות עונשין במסגרת סיבוב ההעפלה השלישי לליגת האלופות לעונת 2020/2021. ב-4 באוקטובר ערך את הופעת הבכורה שלו בליגת העל הטורקית, בהפסד 0–1 לגנצ'לרבירלי במסגרת המחזור הרביעי. במשך תקופת ההשאלה ערך מונטרו 13 הופעות ליגה במדי בשיקטש. ב-1 בספטמבר 2021 חתם מונטרו על חוזה קבוע בבשיקטש. ב-15 בספטמבר הבקיע את שער הבכורה שלו במועדון, בהפסד 1–2 לבורוסיה דורטמונד במסגרת שלב הבתים של ליגת האלופות לעונת 2021/2022. בשיקטש אליפות טורקיה (1): 2020/2021 הגביע הטורקי (1): 2020/2021 מדיה וקבצים בנושא פרנסיסקו מונטרו בוויקישיתוף פרנסיסקו מונטרו, באתר Transfermarkt פרנסיסקו מונטרו, באתר Soccerway פרנסיסקו מונטרו, באתר BDFutbol פרנסיסקו מונטרו, באתר WorldFootball.net פרנסיסקו מונטרו, באתר National Football Teams פרנסיסקו מונטרו, באתר FootballDatabase.eu Montero: Unas gafas que esconden al futuro central del Atlético באתר מארקה, 27 ביולי 2018 (בספרדית) Montero, central con gafas que convence באתר ספורט, 27 ביולי 2018 (בספרדית) El Atlético B remonta en Navalcarnero para lograr su primer triunfo באתר מונדו דפורטיבו, 23 בספטצבר 2018 (בספרדית) Primero Gelson, luego el susto באתר אס, 30 באוקטובר 2018 (בספרדית) El Atlético le devuelve el golpe al Borussia Dortmund באתר אל פאיס, 6 בנובמבר 2018 (בספרדית) 3-2. Godín y el gol del cojo remontan al Athletic באתר La Vanguardia, ‏ 10 בנובמבר 2018 (בספרדית) Montero amplía su contrato hasta 2024 באתר הרשמי של אתלטיקו מדריד, 2 בספטמבר 2019 (בספרדית) Acuerdo con el Deportivo de La Coruña para la cesión de Montero באתר הרשמי של אתלטיקו מדריד, 2 בספטמבר 2019 (בספרדית) Francisco Montero, Beşiktaş’ta באתר הרשמי של בשיקטש, 2 בספטמבר 2020 (בטורקית) Spanish defender Francisco Montero signs with Beşiktaş באתר הרשמי של בשיקטש, 1 בספטמבר 2021 (באנגלית)
בקרת גישה מבוססת תפקידים

באבטחת מחשבים, בקרת גישה מבוססת תפקידים (Role-based access control) או RBAC היא גישה לניהול הרשאות משתמשים. גישה זו יכולה ליישם בקרת גישה מנדטורית (MAC) או בקרת גישה דיסקרטית (DAC). בגישת RBAC אנחנו יוצרים תפקידים ועבור כל תפקיד אנו מגדירים את ההרשאות המתאימות לו. לאחר מכן ניתן לשייך כל משתמש במערכת לתפקיד מסוים (או יותר), וכך כל משתמש מקבל את ההרשאות הרצויות לו. ל-RBAC יש מספר יתרונות בולטים: ב-RBAC ניתן להגדיר בקלות את ההרשאות עבור כל משתמש. אם יש הרשאות דומות להרבה משתמשים, אפשר ליצור תפקיד שיאגד את כל ההרשאות האלו, וכך לשייך את המשתמשים הללו לתפקיד הזה במקום להגדיר עבור כל משתמש את ההרשאות האלו. ניתן לשנות את ההרשאות של מספר משתמשים במהירות, על ידי שינוי של ההרשאות של התפקיד שלהם. ניתן להגדיר תפקידים והרשאות ספציפיים שמותאמים לצרכים של כל ארגון. לדוגמה, במערכת מידע עבור אוניברסיטה במקום להגדיר הרשאות "קריאה" או "כתיבה" לקבצים מסוימים, אפשר ליצור הרשאת "רישום לקורס" או "הזנת ציון". ל-RBAC ישנם מספר מודלים שמרחיבים את המודל הבסיסי. R B A C 0 {\displaystyle RBAC_{0}} מודל זה הוא המודל הבסיסי והפשוט ביותר. הוא פועל בצורה הבסיסית שתיארנו (יצירת תפקידים, הגדרת הרשאות עבורם ושיוך משתמשים לתפקידים). R B A C 1 {\displaystyle RBAC_{1}} במודל הזה התפקידים מוגדרים במבנה היררכי, כך שלכל תפקיד יש את כל ההרשאות שיש לתפקידים שמתחתיו בהיררכיה. למשל, נניח שכדי ליצור מערכת עבור אוניברסיטה אנחנו מגדירים שלושה תפקידים: סטודנט, מתרגל ומרצה. את הסטודנט נגדיר בתחתית ההיררכיה, את המתרגל באמצעה ואת המרצה בראשה. כעת אם נגדיר עבור התפקיד "סטודנט" הרשאה לצפות בציונים, גם לתפקיד "מתרגל" ולתפקיד "מרצה" תהיה ההרשאה הזו. אם בנוסף נגדיר שהמתרגל יכול להזין ציון, גם המרצה יקבל את ההרשאה הזו. אם נוסיף למרצה הרשאה להרחיק סטודנט מהקורס, רק לו תהיה ההרשאה הזו. היתרון במודל הזה הוא שלא תמיד צריך להגדיר מחדש את כל ההרשאות עבור תפקיד חדש, אלא ניתן להציב את התפקיד החדש במקום המתאים בהיררכיה, וממילא הוא יקבל את ההרשאות המתאימות. R B A C 2 {\displaystyle RBAC_{2}} במודל הזה אנו מטילים אילוצים על תפקידים, כאשר האילוצים מגדירים יחסים בין התפקידים. לדוגמה, ניתן להגדיר תפקידים סותרים, כך שאם משתמש משויך לאחד מהתפקידים הוא לא יכול להיות משויך לתפקיד סותר. למשל, במערכת גישה של אוניברסיטה ניתן להגדיר סתירה בין התפקידים "סטודנט" ו"ראש חוג", כך שאם משתמש מסוים הוא סטודנט הוא לא יכול להיות משויך גם לתפקיד של ראש חוג. היתרון במודל הזה הוא שהוא מממש את עיקרון הפרדת הרשויות. למשל בדוגמה של האוניברסיטה, סטודנט שיש לו הרשאה להגיש בקשה מיוחדת מראש החוג, לא יכול לקבל את ההרשאה של ראש החוג לאשר את הבקשה. Ferraiolo, D.F.; Kuhn, D.R. (באוקטובר 1992). "Role-Based Access Control" (PDF). 15th National Computer Security Conference: 554–563. {{cite journal}}: (עזרה) Sandhu, R., Coyne, E.J., Feinstein, H.L. and Youman, C.E. (באוגוסט 1996). "Role-Based Access Control Models" (PDF). IEEE Computer. 29 (2): 38–47. doi:10.1109/2.485845. {{cite journal}}: (עזרה)תחזוקה - ציטוט: multiple names: authors list (link) Stallings, William and Brown, Lawrie, Computer Security: Principles and Practice, USA: Prentice Hall Press, 2014, עמ' 127-133
שאול גולדשטיין

שאול גולדשטיין הוא איש ציבור ישראלי, המכהן כמנכ"ל חברת נגה - ניהול מערכת החשמל. קודם לכן שימש כמנכ"ל רשות הטבע והגנים ולפני כן כראש מועצה אזורית גוש עציון. גולדשטיין נולד בירושלים וגדל בבאר שבע. למד במסגרת העתודה האקדמית לתואר ראשון בהנדסת מכונות באוניברסיטת בן-גוריון בנגב. שירת בחיל האוויר במשך כעשר שנים כמהנדס והשתחרר בדרגת רב-סרן. במהלך שירותו הצבאי חזר בתשובה ולמד בישיבה גבוהה מכון מאיר, עטרת כוהנים, אור עציון. לאחר שחרורו מצה"ל עסק במשך עשר שנים בקבלנות בניין ויזמות בנייה. בשנת 1999 נבחר לראש מועצה אזורית גוש עציון וכיהן בתפקיד זה עד 2011. במהלך כהונתו הצטרף לליכוד ושימש חבר מרכז המפלגה. ב-2002 נבחר לסגן ראש מועצת יש"ע ובתקופת המחאה נגד תוכנית ההתנתקות שימש ראש "מנהלת ההתחברות" ומטה גוש קטיף. בינואר 2009 נבחר מחדש ברוב של כ-72% מקולות הבוחרים. בשנת 2011 מונה למנכ"ל רשות הטבע והגנים, בתפקיד זה כיהן במשך עשור (בשתי קדנציות) עד לדצמבר 2021. ב-24 במאי 2022 מונה למנכ"ל חברת נגה - ניהול מערכת החשמל. ביוני 2023 נדרש להתמודד עם קריסת מערכת החשמל ביישובים רבים למשך שעות אחדות. ביוני 2024 פרסם תחזית קודרת על חוסר המוכנות של המדינה לפגיעה באספקת החשמל עקב מלחמה. גולדשטיין בעל תואר שני במדיניות ציבורית מהאוניברסיטה העברית בירושלים. הוא נשוי ואב לשבעה. מתגורר בנווה דניאל. מדיה וקבצים בנושא שאול גולדשטיין בוויקישיתוף עדי חשמונאי, ביקורת נגד ארדן: מינה חבר ליכוד כמנכ"ל רט"ג, באתר nrg‏, 25 באוקטובר 2011 דרור פויר, ‏מנכ"ל רשות הטבע והגנים מסכם קדנציה סוערת ומתחיל אחת חדשה, באתר גלובס, 4 בפברואר 2017 אילנה קוריאל, "אנחנו רחוקים מלומר שהטבע שלנו בידיים בטוחות", באתר "ידיעות אחרונות", 7 בדצמבר 2021 משה גלעד, "באתרי חינם יש ונדליזם נורא. כשמשלמים מלכלכים פחות", באתר הארץ, 8 בדצמבר 2021 הודיה כריש חזוני, ‏מפת הדרכים של שאול גולדשטיין להצלת הטבע בארץ ישראל, בעיתון מקור ראשון, 21 בדצמבר 2021 ישראל פישר, מהטבע לחשמל: שאול גולדשטיין ימונה למנכ"ל ניהול מערכת החשמל, באתר TheMarker‏, 24 במאי 2022 דין שמואל אלמס, ‏בקרוב נשב בחושך? מנכ"ל נגה מספק תחזית עגומה למשק החשמל הישראלי, באתר גלובס, 6 ביולי 2023 עדיאל איתן מוסטקי, מנכ"ל נגה: "אחרי 72 שעות בלי חשמל אי אפשר לגור כאן"; מנכ"ל חברת החשמל: "מנותק מהמציאות", באתר כלכליסט, 20 ביוני 2024
בוטפוגו (כדורגל)

בּוֹטָפוֹגוּ כדורגל וחתירה (בפורטוגזית: Botafogo de Futebol e Regatas, המכונה בקצרה "בּוֹטָפוֹגוּ") הוא מועדון ספורט ברזילאי הממוקם בשכונת בוטפוגו (אנ') בדרום העיר ריו דה ז'ניירו. המועדון מוכר במיוחד בזכות קבוצת הכדורגל שלו, המשחקת בליגת העל הברזילאית (נכון ל-2023). קבוצת הכדורגל בוטפוגו היא אחת מארבע קבוצות הכדורגל הגדולות של מדינת ריו דה ז'ניירו ביחד עם פלמנגו, ואסקו דה גאמה ופלומיננסה. לבוטפוגו קהל האוהדים השלישי בגודלו במדינת ריו דה ז'ניירו והעשירי בברזיל. בוטפוגו בין מועדוני הספורט הוותיקים שבברזיל. "מועדון החתירה בוטפוגו" (Club de Regatas Botafogo) נוסד ב-1 ביולי 1894 (על מנת להתחרות במרוצי החתירה הפופולריים בשלהי המאה ה-19 בריו דה ז'ניירו) ואילו "מועדון כדורגל בוטפוגו" (Botafogo Football Club) נוסד ב-12 באוגוסט 1904. שני המועדונים התאחדו ב-8 בדצמבר 1942 תחת השם הנוכחי. היריבות בכדורגל בין בוטפוגו ופלומיננסה היא הוותיקה ביותר בכדורגל הברזילאי - מאז 22 באוקטובר 1905. מאז 2007 המגרש הרשמי של בוטפוגו הוא האצטדיון האולימפי ז'ואו אבלאנז'ה (Estádio Olímpico João Avelange), המוכר בכינוי "אנז'ניאו" (Engenhão), היותו שוכן בשכונת "אנז'ניו דה דנטרו" (Engenho de Dentro) שבעיר ריו דה ז'ניירו. האצטדיון נבנה על ידי מדינת ריו דה ז'ניירו לקראת המשחקים הפאן-אמריקאיים ב-2007 ומושכר לבוטפוגו למשך 20 שנה. בסיום עונת 2014 ירדה לליגה השנייה לאחר שסיימה במקום ה-19 והלפני אחרון בטבלה. עונה לאחר מכן חזרה לליגת העל. בעונת 2020 ירדה בפעם השלישית לליגת המשנה. ליגת העל הברזילאית 1995 טאסה ברזיל (אוחד עם ליגת העל)‏ 1968 טורניר ריו-סאו פאולו 1962, 1964, 1966, 1998 21 אליפות ריו דה ז'ניירו: 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989 (ללא הפסד), 1990, 1997, 2006, 2010, 2013, 2018 8 טורניר איניסיו: 1934, 1938, 1947, 1961, 1962, 1963, 1967 ו-1977 8 גביע גואנבארה: 1967, 1968, 1997, 2006, 2009, 2010, 2013, 2015 6 גביע ריו: 1989, 1997, 2007, 2008, 2010, 2013 רשמי גביע קונמבול (1): 1993 ידידות הטורניר הבינלאומי בקולומביה 1960 פנטגונל דה מקסיקו 1962 טורניר פאריס 1963 קואדרנגולר דה בואנוס איירס 1964 גביע טאראנזה 1966 טורניר קאראקס 1967, 1968 ו-71970 טורניר מקסיקו 1968 טורניר גנברה 1984 טורניר ברנה 1985 טורניר פאלמה דה מיורקה 1988 טורניר אמיזאדה 1990 טורניר הררה 1996 טורניר אוסאקה 1996 טורניר הנשיא השלישי של רוסיה 1996 מדיה וקבצים בנושא בוטפוגו בוויקישיתוף אתר האינטרנט הרשמי של בוטפוגו (בפורטוגזית) בוטפוגו, ברשת החברתית פייסבוק בוטפוגו, ברשת החברתית אקס (טוויטר) בוטפוגו, ברשת החברתית אינסטגרם בוטפוגו, ברשת החברתית טיקטוק בוטפוגו, ברשת החברתית LinkedIn בוטפוגו, סרטונים בערוץ היוטיוב בוטפוגו, באתר פליקר פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu הודעה על איחוד התארים הברזילאים באתר CBF (בפורטוגזית) בשנת 1907 התואר נחלק ביחד עם פלומיננסה.
סטיב פרנקס

סטיב פרנקס (באנגלית: Steve Franks; נולד ב-21 בספטמבר 1965) הוא תסריטאי, במאי, מפיק וזמר אמריקאי. פרנקס נולד במחוז אורנג' שבקליפורניה, ובשנת 1991 סיים לימודי תואר ראשון באמנויות באוניברסיטת קליפורניה באירוויין. הוא למד לתואר שני באוניברסיטת לויולה מרימאונט. בשנת 1999 כתב פרנקס את התסריט לסרט "ביג דדי" יחד עם אדם סנדלר וטים הרליהי. הסרט זכה להצלחה קופתית גדולה מאוד, והרוויח למעלה מ-234 מיליון דולר. בשנת 2006 יצר וכתב פרנקס את סדרת הטלוויזיה "בניחוש חוקר". הסדרה שודרה ברשת USA Network וזכתה להצלחה גדולה, כשבפיילוט הסדרה צפו כ-4.5 מיליון צופים אמריקאים ובממוצע בכל פרק בעונה הראשונה צפו כ-6.2 מיליון צופים אמריקאים. הדבר הפך את הסדרה לאחת הסדרות הפופולריות ברשתות הכבלים בארצות הברית בשנת 2006. הסדרה כללה 120 פרקים ב-8 עונות ועוד שלושה סרטי טלוויזיה באורך מלא. פרנקס אף ביים חלק מהפרקים. בשנת 2016 היה חלק מכתיבת והפקת סדרת הטלוויזיה "שעת שיא" (אנ'), שבוטלה לאחר עונה אחת. מדיה וקבצים בנושא סטיב פרנקס בוויקישיתוף סטיב פרנקס, במסד הנתונים הקולנועיים IMDb (באנגלית) סטיב פרנקס, באתר AllMovie (באנגלית) סטיב פרנקס, במסד הנתונים הקולנועיים KinoPoisk (ברוסית) "STEVE FRANKS, CREATOR/WRITER/EXECUTIVE PRODUCER". Psych. USA Network. נבדק ב-16 באוקטובר 2012. {{cite web}}: (עזרה) "Adam Sandler Movie Box Office Results". www.boxofficemojo.com (באנגלית). נבדק ב-2018-02-11. 2010-11-11 by Corinne Heller (2010-11-11). "Emmy Awards 2010". OnTheRedCarpet.com. אורכב מ-המקור ב-2010-07-09. נבדק ב-2011-08-07. USA Network (14 בפברואר 2019). "Psych: The Movie 2 Is Coming to USA Network Later This Year!". USA Network. {{cite web}}: (עזרה)
גיבן ילצ'ין

גיבן ילצ'ין (בטורקית: Güven Yalçın; נולד ב-18 בינואר 1999 בדיסלדורף שבגרמניה) הוא כדורגלן גרמני המשחק בעמדת החלוץ בקבוצת גנואה ובנבחרת טורקיה. ילצ'ין גדל במחלקת הנוער של באייר לברקוזן, אליה הצטרף בשנת 2006. ב-27 ביולי 2018 חתם ילצ'ין בבשיקטש מליגת העל הטורקית. ב-23 באוגוסט ערך את הופעת הבכורה שלו במועדון, כשנכנס כמחליף בתיקו 1-1 נגד פרטיזן בלגרד במסגרת פלייאוף ההעפלה לליגה האירופית לעונת 2018/2019. ב-29 בספטמבר הוא ערך את הופעת הבכורה שלו בליגה, בניצחון 2-0 על קייסריספור במסגרת המחזור השביעי לעונת 2018/2019. ב-11 בנובמבר הוא הבקיע את שער הבכורה שלו במועדון, בהפסד 2-1 לסיוואספור במסגרת המחזור ה-12 בליגה. בשתי עונות וחצי הראשונות שלו במועדון ערך ילצ'ין 55 הופעות ליגה, בהן הבקיע 12 שערים. ב-1 בפברואר 2021 הושאל ילצ'ין למשך חצי עונה ללצ'ה מהסרייה ב'. ב-13 בפברואר הוא ערך את הופעת הבכורה שלו במועדון, בניצחון 2-1 על קרמונזה במסגרת המחזור ה-23 בליגה לעונת 2020/2021. בסך הכל ערך ילצ'ין 11 הופעות ליגה במדי המועדון בתקופת ההשאלה, מבלי להבקיע אף שער. ב-21 ביולי 2022 חתם בגנואה. ב-30 במאי 2019 ערך ילצ'ין את הופעת הבכורה שלו בנבחרת טורקיה, בניצחון 2-1 על נבחרת יוון במשחק ידידות. גיבן ילצ'ין, באתר Transfermarkt גיבן ילצ'ין, באתר Soccerway גיבן ילצ'ין, באתר WorldFootball.net גיבן ילצ'ין, באתר National Football Teams גיבן ילצ'ין, באתר FootballDatabase.eu Bayer Leverkusens Güven Yalcin steht vor einem Wechsel zu Besiktas Istanbul באתר 90Min, ‏ 24 ביוני 2018 (בגרמנית) Dorukhan Toköz ve Güven Yalçın, Beşiktaş’ta! באתר Sabah, ‏ 27 ביולי 2018 (בטורקית) YALÇIN È UN CALCIATORE DEL LECCE באתר הרשמי של לצ'ה, 1 בפברואר 2021 (באיטלקית) Turkey v Greece game report באתר ESPN, ‏ 30 במאי 2019 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיבן ילצ'ין".
קירסטן נלסון

קירסטן נלסון (באנגלית: Kirsten Nelson; נולדה ב-3 באוקטובר 1970) היא שחקנית ובמאית אמריקאית המוכרת בעיקר עקב תפקידה כמפקדת המשטרה קארן ויק בסדרת הטלוויזיה "בניחוש חוקר". נלסון נולדה בעיר אניד שבאוקלהומה, וגדלה בשיקגו. בילדותה היא ניגנה בפסנתר ושרה, ובריאיון הוסיפה כי חלמה להופיע בקרנגי הול. היא למדה באוניברסיטת נורת'ווסטרן. נלסון הייתה חברה-מייסדת של אנסמבל התיאטרון של שיקגו, בטרם עברה ללוס אנג'לס ב-1995. בשנת 2004 שיחקה בתפקיד ראשי בסיטקום הטלוויזיה "The O'Keefes" (אנ'). בשנים 2006–2014 שיחקה את תפקיד מפקדת המשטרה קארן ויק בסדרת הטלוויזיה המצליחה "בניחוש חוקר". היא השתתפה בתפקידים קצרים במספר סרטים, כגון "הנמלט", "מלחמת העולמות" ו"חופשה בחיתולים". היא שיחקה כאורחת במספר רב של סדרות טלוויזיה, כגון "נד וסטייסי", "הפרקליטים", "ילד פוגש עולם", "תהרוג אותי וזהו", "הבית הלבן", "באפי ציידת הערפדים", "אלי מקביל", "פרייז'ר", "ללא עקבות", "מלקולם באמצע", "גיבור על נמלים", "הלוחשת לרוחות", "NCIS", "מחסן סודי 13", "בונז", "קייסי אנדרקאבר", "החיים עצמם" ועוד. נלסון היא לותרנית. היא נישאה ב-5 באוגוסט 1995, ולה בת ובן. מדיה וקבצים בנושא קירסטן נלסון בוויקישיתוף קירסטן נלסון, במסד הנתונים הקולנועיים IMDb (באנגלית) קירסטן נלסון, במסד הנתונים הקולנועיים KinoPoisk (ברוסית) "Kirsten Nelson on". tribunedigital-chicagotribune (באנגלית). נבדק ב-2018-08-10. Rockett, Darcel. "NU alumna Kirsten Nelson reprises her chief role in 'Psych: The Movie'". chicagotribune.com (באנגלית אמריקאית). נבדק ב-2018-08-10. "Kristen Nelson alias Karen Vick on Psych - USA Network". 23 במאי 2013. {{cite web}}: (עזרה) "Kirsten Nelson joins Alexander comedy". tribunedigital-chicagotribune (באנגלית). נבדק ב-2018-08-10. "Mind games continue with more 'Psych'". The Hollywood Reporter. 17 בספטמבר 2007. {{cite news}}: (עזרה) Willis, John; Monush, Barry (2000-02-01). Screen World 1994 (באנגלית). Hal Leonard Corporation. ISBN 9781557832023. "Baby's Day Out | TV Guide". TVGuide.com (באנגלית). נבדק ב-2018-08-10. Golden, Christopher (2017-10-03). Buffy the Vampire Slayer 20 Years of Slaying: The Watcher's Guide Authorized (באנגלית). Simon and Schuster. ISBN 9781534404168. "Kirsten Nelson | TV Guide". TVGuide.com (באנגלית). נבדק ב-2018-08-10. Challen, Paul (2001). Inside the West Wing: An Unauthorized Look at Television's Smartest Show (באנגלית). ECW Press. ISBN 9781550224689. Favre, Jeff (בינואר 2008). "Psyched about her work: Actor enjoys 'chief' role in comedy". The Lutheran. אורכב מ-המקור ב-27 בספטמבר 2013. נבדק ב-22 בספטמבר 2013. {{cite journal}}: (עזרה) "Kirsten Nelson Family Moments Reflect Family Life". liverampup.com. Liverampup. נבדק ב-8 באוקטובר 2018. {{cite web}}: (עזרה)